**תנאי שימוש – ''סוזוקי קונקט"**

תנאי שימוש אלה חלים על הגישה והשימוש שלך בשירותים הזמינים דרך אפליקציית Suzuki Connect, לרבות ללא הגבלה התוכנה הכלולה באפליקציה כאמור (להלן "האפליקציה"), המופעלת על ידה או בשמה של חברת "תאגיד מאגיאר סוזוקי", בכתובת ,2500 Esztergom, Schweidel JOZSEF utca 52 Hungary באמצעות המונחים המתייחסים ל "MSC", "אנחנו", "אותנו" או "שלנו". בתנאי שימוש אלה, "אתה" ו"שלך" מתייחסים לאדם המשתמש באפליקציה או בעל גישה אליה.

אתה רשאי לגשת למידע, לחומרים, למוצרים ולשירותים שזמינים דרך האפליקציה רק ​​אם אתה "משתמש" (כפי שמוגדר בסעיף 4.2 לתנאי שימוש אלה). אנא קרא את תנאי השימוש הללו בקפידה. על ידי גישה לאפליקציה ושימוש במידע, חומרים, מוצרים ושירותים הזמינים באמצעות האפליקציה, הינך כפוף לתנאי שימוש אלה.

אם אינך מסכים לאיזה מהתנאים המפורטים להלן, עליך להימנע מכל שימוש באפליקציה. תניות ותנאים נוספים עשויים לחול בנוגע לאלמנטים, תכונות או פונקציות מסוימות באפליקציה כמו למשל, בעת שהנך מזמין מוצרים או שירותים ספציפיים, והנך מסכים להיות מחויב גם בתניות ותנאים נוספים אלה. התנאים עשויים להשתנות מעת לעת, ויפורטו באמצעות התראה מוקדמת.

תנאי שימוש אלה מהווים את ההסכם בינך לבין MSC ויכנסו לתוקף מיד עם הרשמתך כמשתמש, שבה תידרש להסכים לתנאי שימוש אלה, על ידי סימון בתיבת סימון ייעודית המופיעה בשלב זה בתהליך.

1. **פרשנות**

הכותרות במסמך זה נועדו לנוחיות בלבד והן לא תשמשנה למטרת פרשנות.

1. **שינויים בתנאי השימוש**
   1. אנחנו שומרים לעצמנו את הזכות לבצע תיקונים, להוסיף או לשנות את תנאי השימוש מעת לעת (כולל ללא הגבלה מסיבות אבטחה, חוקיות או רגולציה), בהתאם לשיקול דעתנו הבלעדי. במקרה כזה, השינוי/ים יעודכנו ויפורסמו במייל ו/או באמצעות האפליקציה לפני התאריך שבו הם ייכנסו לתוקף, במידה ויש להם השפעה משמעותית עליך. אם אינך מקבל את השינויים בתנאי שימוש אלה, עליך להפסיק את השימוש והגישה לאפליקציה, ותידרש לסיים את המנוי שלך איתנו בטרם אלו ייכנסו לתוקף. המשך שימושך באפליקציה, לאחר ביצוע השינויים ומתן ההודעה על כך, יעיד על הסכמתך לתנאים ו/או החדשים ו/או המתוקנים ו/או המעודכנים, ועל כן יש לעיין בהם מעת לעת.
   2. בנסיבות מסוימות אנו עשויים להזדקק לך להוריד גרסה מעודכנת של האפליקציה על מנת שתוכל להמשיך לגשת למידע, לחומרים, למוצרים ולשירותים הזמינים דרך האפליקציה. הינך מסכים לכך שאנו עשויים לערוך מרחוק, שינויים כלשהם באפליקציה או להפסיק כל היבט או תכונה שלה ללא כל הודעה או הסכמה נוספת.
   3. אנו עשויים לספק לך עדכונים לאפליקציה, לרבות עדכוני אבטחה, הדרושים כדי לשמור על האפליקציה בהתאם להתחייבויותינו על פי דין. אם לא תתקין עדכונים אלו שאנו מספקים לך, ייתכן שהאפליקציה עלולה לא להישמר בהתאם. במקרה כזה, אנחנו לא מתחייבים ששירותינו לא יופרעו / יינתנו כסדרם / ללא הפסקות, יתקיימו בבטחה וללא טעויות, ויהיו חסינים מפני גישה בלתי-מורשית מפני נזקים, תקלות או כשלים והכל-בחומרה, בתוכנה ובקווי ובמערכות התקשורת של המכשירים ברכב.
   4. אנו עשויים גם לספק לך עדכונים אחרים של האפליקציה שאינם נחוצים רק לצורך הפעלתה בתואמות, כגון שירותי תמיכה או תחזוקה, אלא כאלו המהווים שדרוגים ו/או שינויים אחרים (למשל בעת עדכון גרסאות או הוצאת מהדורות חדשות של האפליקציה) והינך מחויב לכל שדרוג ו/או שינוי כאמור.
   5. כאמור, אנו עשויים לעדכן את התוכנה בהתקני הרכב שלך. אלא אם כן נודיע לך אחרת, המטרה ופרטים אחרים של עדכוני תוכנה אלו מפורטים בנספח 1 להלן.
2. **שירותים**
   1. הסוגים והמאפיינים (שכפופים לשינוי מעת לעת לפי שיקול דעתנו הבלעדי) של השירותים שאנו מעמידים לרשותך ניתן למצוא באתר האינטרנט שלנו או באתר האינטרנט של מפיץ/סוכנויות סוזוקי במדינה שלך. השירותים זמינים לך ללא תשלום.
   2. אתה מאשר ומבין ששירותים מסוימים עשויים לעבוד רק במיקומים שבהם הקצנו ספק רשת של צד ג' עבור אותם שירותים ורק אם לספק הרשת של צד ג' יש תאימות טכנית לאפליקציה, כיסוי, קיבולת רשת, וקליטה מספקת מתי והיכן הינך מנסה לגשת לשירותים. שירותים המשתמשים במידע אודות מיקום, פועלים רק אם אותות לווייני GPS אינם חסומים, זמינים באזור זה ותואמים למערכות של הרכב הרשום ו/או לאפליקציה. בנוסף, הרשתות והמערכות של ספקי רשתות צד ג' כפופות לשינויים ופיתוח טכנולוגיים. איננו מספקים קישוריות רשת דרך האפליקציה. קישוריות כזו ניתנת על ידי ספק רשת של צד ג'.
   3. ייתכן שיהיה עליך לקבל או לספק הרשאות עבור האפליקציה לגשת לתכונות הנדרשות בטלפון החכם שלך, על מנת שהאפליקציה תפעל כהלכה, לרבות:

(i) נתוני מיקום;

(ii) אפשרות להפעיל 'הודעות בדחיפה' כלומר לאשר הצגת המידע- (המוצג למשתמש לא על-פי בקשתו אלא)- ביוזמת ספק המידע.

1. **רישום וסיסמאות**
   1. כתנאי לגישה ושימוש שלך באפליקציה, הנך מתחייב כי אתה בן 18 שנים ומעלה או ככל שהינך קטין, שניתנה או אושרה לך ע"י האפוטרופוס הטבעי/החוקי שלך.
   2. כדי להשתמש באפליקציה, עליך להיות רשום כמשתמש ("**משתמש**"). כדי להפוך למשתמש, עליך למלא את טופס ההרשמה המוצג באפליקציה עם המידע המבוקש ותידרש ליצור מזהה כניסה וסיסמה. אתה מאשר שהינך אחראי באופן בלעדי לשמירה על פרטי ההתחברות שלך בסודיות וכן לכל שימוש בפרטי ההתחברות שלך. בכלל זה, אתה נושא באחריות לכל הפסד ו/או או נזק שייגרמו כתוצאה משימוש של משתמש משני בחשבונך ומאי נקיטתך צעדים סבירים כדי לשמור על אבטחת וסודיות פרטי חשבונך.
   3. המשתמש, בהיותו המשתמש העיקרי שנרשם לאפליקציה ("**המשתמש הראשי**"), רשאי להזמין גם משתמש משני ("**משתמש משני**") לחשבונו על פי ההוראות לכך באפליקציה והמשתמש המשני יידרש ליצור חשבון משלו כמתואר לעיל. המשתמש הראשי יכול להגביל את ההרשאות של המשתמש המשני בתוך האפליקציה. משתמש משני ייחשב כמשתמש למטרות תנאי שימוש אלה ולפיכך יהיה כפוף להוראות תנאי שימוש אלה באופן זהה למשתמש.
2. **הפסקת השירות**
   1. כדי לממש את זכותך להפסקת השירות, עקב הסעיפים 2.1, 5.2, או 18.1, או במקרים אחרים בהם הינך מעוניין להביא לסיום המינוי שלך, עליך ליידע אותנו על החלטתך להשעותו בהתאם להוראות באפליקציה או בדף החשבון שלך.
   2. כאשר המשתמש אינו הבעלים של רכב סוזוקי שנרשם בחשבון המשתמש שלו ("**רכב רשום**") (כלומר במכירה או אובדן של הרכב וכדומה), על המשתמש לסיים את המנוי שלו לאפליקציה לפי ההנחיות המופיעות באפליקציה או בדף האינטרנט של חשבונו. אם המשתמש לא יעשה זאת, אנו רשאים לנקוט בצעדים להפסקת השירותים הניתנים לך דרך האפליקציה, באופן מידי.
3. **זכות ביטול**
   1. **הוראות מוסכמות בעניין ביטול החוזה**

זכותך לבטל ההסכם תוך ארבעה עשר (14) ימים ממועד חתימת ההסכם (בהיותו תאריך הרישום כמשתמש) בלי צורך לנמק זאת ("**תקופת הביטול**"). כדי לממש את זכות הביטול עליך להודיע לנו על החלטתך לחזור בך מן החוזה באמצעות מילוי טופס "ביטול" באפליקציה או בהצהרה חד-משמעית (למשל שיגור בכתובת הדוא"ל הבאה: info-suzukiconnect@suzuki.hu). אם תשתמש באחת מהאפשרויות, אנו נעביר אליך ישירות או דרך מפיץ/סוכנות סוזוקי במדינתך, אישור על קבלת הסרה כזו באמצעי דיוור (למשל בדואר אלקטרוני), ללא דיחוי. למען הבהירות, לא נגיב לפניות ובקשות שיבוצעו באמצעות כתובת הדואר האלקטרוני לעיל, שאינן נוגעות לזכות הביטול שלך.

* 1. **השפעות הביטול**

אם תחזור בך מההסכם בהתאם לסעיף 6.1, אנו נחזיר לך את כל התשלומים ששולמו על ידך (אם יש), לרבות עלויות המשלוח (למעט העלויות הנוספות הנובעות מבחירתך בסוג משלוח שאינו הסוג הזול ביותר של משלוח סטנדרטי שאותו אנו מציעים), ללא דיחוי ובכל מקרה לא יאוחר מ-14 יום מן המועד בו נודע לנו על החלטתך לבטל את החוזה. אנו נבצע החזר כאמור תוך שימוש באותו אמצעי תשלום שבו השתמשת לביצוע הרישום הראשוני, אלא אם הסכמת אחרת במפורש; בכל מקרה, לא תחויב בעמלות כלשהן כתוצאה מהחזר כאמור.

* 1. **טופס ביטול לדוגמה**

מלא והחזר טופס זה רק אם ברצונך לבטל החוזה, ל:-

Magyar Suzuki Corporation, 2500 Esztergom, Schweidel JOZSEF utca 52, Hungary  
אני/אנחנו\* מודיעים בזאת כי אני/אנחנו\* מבטלים את ההסכם שלי/שלנו:

למתן השירות הבא\*:

הוזמן ב\*/התקבל ב\*:

שם הצרכן/ים:

כתובת הצרכן/ים:

חתימה של צרכנ/ים רק אם טופס זה נמסר כטופס נייר:

תאריך

1. **מידע שאתה מספק**

כשאתה מבקש מאיתנו לספק שירותים, לרבות ללא הגבלה בעצם השימוש באפליקציה ובעת ההרשמה כמשתמש, אתה מסכים:

1. לספק מידע מדויק ועדכני על עצמך ולעדכן באופן מידי מידע כאמור כנדרש, ולא לספק מידע המנסה להתחזות לאדם אחר;
2. להיות האחראי הבלעדי לאישורי החשבון ולפעילות שלך (כולל הפעילות של כל אדם אחר שאתה מתיר להשתמש בחשבונך ושימוש של כל משתמש משני בחשבון שלו);
3. להודיע ​​לנו על כל הפרת אבטחה או שימוש לא מורשה בחשבונך.

אם אתה מספק מידע כלשהו על עצמך שהוא לא נכון או לא מדויק, או שיש לנו יסוד סביר לחשוד שמידע כזה אינו נכון או לא מדויק, אנו שומרים לעצמנו את הזכות להשעות או להפסיק את הרשמתך כמשתמש, לסרב לספק לך שירותים באתר אפליקציה, ו/או לסרב לכל או כל שימוש נוכחי או עתידי באפליקציה או בחלק ממנה.

1. **מידע אישי**

כל שימוש שיעשה במידע אישי שיוזן לאפליקציה יעשה בהתאם למדיניות הפרטיות שלנו.

1. **זכויות יוצרים, סימנים מסחריים ובעלות**
   1. מלוא התוכן המובנה ו/או המוצג באפליקציה, לרבות אך לא רק, הטקסטים, הגרפיקה, התצלומים, האיורים, התמונות הנעות, הסאונד, וכל שאר הקישורים או החומרים הכלולים בו (יחד "ה**תוכן**") מוגן ע"י זכויות יוצרים אשר בבעלותם המלאה של MSC או מעניקי הרישיונות שלה (שעשוי לכלול משתמשים אחרים). MSC או מעניקי הרישיונות שלה הם בעלי הקנין הרוחני באפליקציה ובתוכן ושומרים על זכויות אלו.
   2. כל זכויות הקניין הרוחני בקשר עם האפליקציה מכל מין וסוג שהוא וזאת בין אם המדובר בזכויות רשומות ובין אם המדובר בזכויות שטרם נרשמו), המשמשות כחלק מהאפליקציה או בקשר אליה (כולל אך לא רק: שם החברה שלהם והלוגו הארגוני שלהם) (להלן "**סימנים**") הם סימנים מסחריים או סימנים מסחריים רשומים של MSC או כל אחד מהשותפים, הספקים או מעניקי הרישיונות שלה. אינך רשאי להשתמש, להעתיק, לשכפל, לפרסם מחדש, להציג, לפרסם, לשדר, להפיץ או לשנות כל סימן (כולל "קישור חם" על או לכל יישום אחר) בשום אופן, ללא הסכמתנו מראש ובכתב.
   3. אנו מעניקים למשתמש זכות אישית הדירה, בלתי-ייחודית, בלתי-עבירה ואשר לא ניתן להעניק בה רישיונות-משנה להשתמש באפליקציה, בתכנים ובשירותים הקשורים בה באופן אינו תואם את תנאי שימוש אלה. למען הסר ספק, התנאים אינם מקנים למשתמש באפליקציה זכות בקניין הרוחני של MSC, אלא כאמור זכות שימוש מוגבלת וניתנת לביטול בלבד.

אין להשתמש באפליקציה או בכל תוכן מלבד למטרה המיועדת לו והינך מאשר שכל שימוש באפליקציה או בכל תוכן לכל דבר אחר מלבד מטרתו המיועדת נעשה על אחריותך בלבד, ו-MSC לא תישא באחריות בתוצאות של שימוש פסול זה.

* 1. אין להכניס שינויים, להעתיק, לפרסם, להפיץ, לשדר, להציג, לבצע, לשכפל, להנפיק רישיון, ליצור עבודות נגזרות, או להפריד כל חלק בתכנים או למכור כל חלק מן המידע הכלול באפליקציה, לתת רישיון משנה או לעשות כל שימוש מסחרי ללא אישור MSC בכתב ומראש. בנוסף, עליך או לאחר מטעמך להימנע מלבצע:

1. הסרה, מחיקה או שיבוש כל הודעה או סימן בעניין זכויות קניין רוחני, של MSC או כל צד שלישי שעלולים להופיע על רכיבים כלשהם של האפליקציה או כל תוכן בה. לדוגמה – סימון זכויות היוצרים ©, או סימן מסחר ®, הנלווים לתכנים שיעשה בהם שימוש על ידך.
2. הנדסה חוזרת, להמיר קוד בינארי לקוד פתוח, לעשות דה-קומפילציה.
3. **דיוק המידע**

אנו עושים מאמצים סבירים כדי להבטיח שהמידע באפליקציה, כולל תיאורי מוצרים או תוכן אחר, יהיה שלם, מדויק ועדכני. למרות המאמצים שלנו, ייתכן שזהו לא תמיד המקרה. לידיעתך, איננו נדרשים לתחזק או לעדכן מידע כזה ואינו יכולים לשאת באחריות אם אתה מסתמך על מידע כלשהו שזמין דרך האפליקציה, אשר יתברר לאחר מכן כלא מדויק או לא מעודכן.

1. **התנהלות המשתמש** 
   1. אתה מסכים לציית לכל החוקים, הכללים והתקנות החלים על הגישה והשימוש שלך באפליקציה.
   2. אתה מסכים לא :
2. לרשום משתמשים רבים תחת משתמש רשום בודד;
3. לנקוט כל פעולה שמפריעה לפעולה התקינה של האפליקציה, לסכן את אבטחת האפליקציה, או לפגוע בכל דרך אחרת באפליקציה או בכל חומר או מידע הזמינים דרך האפליקציה;
4. לנסות להשיג גישה בלתי מורשית לכל חלק או תכונה של האפליקציה, לכל מערכת או רשת אחרת המחוברת לאפליקציה, לכל אחד מהשרתים שלנו או של ספקי השירותים שלנו, או לכל אחד מהשירותים המוצעים ב- או באמצעות אפליקציה, לרבות אך לא מוגבלת על ידי פריצה, "כריית סיסמאות" או כל אמצעי לא מורשה אחר;
5. לחקור, לסרוק או לבדוק את הפגיעות של האפליקציה או כל רשת המחוברת לאפליקציה או לעקוף את אמצעי האימות באפליקציה, או כל רשת המחוברת לאפליקציה;
6. להשתמש בכל אמצעי אוטומטי כדי לאסוף מידע או תוכן מהאפליקציה או לגשת בדרך אחרת, לרבות, אך לא רק, באמצעות שימוש בכלים טכניים הידועים בשם רובוטים, עכבישים או מגרדים, ללא רשותנו מראש;
7. לקצור או לאסוף ולאחסן מידע על כל משתמש אחר באפליקציה, לרבות ללא הגבלה כתובות דואר אלקטרוני;
8. להפריע או לשבש את פעולת האפליקציה או כל שרת או רשת המחוברים לאפליקציה, או לא לציית לכל דרישה, נוהל, מדיניות או רגולציה של כל שרת או רשת המחוברים לאפליקציה.
9. **תפעול האפליקציה וסיום תנאי שימוש אלה**
   1. לא MSC או אף אחת מהשותפים שלה מבטיחים שהפונקציות הכלולות באפליקציה יהיו ללא הפרעות או ללא שגיאות או שכל פגם יתוקן.
   2. אנו שומרים לעצמנו את הזכות לעשות כל אחת מהפעולות הבאות, בכל עת, לפי שיקול דעתנו הבלעדי, עם או בלי הודעה מוקדמת:
10. לשנות, להשעות או להפסיק את הפעולה או הגישה שלך לאפליקציה, או כל חלק מהאפליקציה, או את ההסכם בין הצדדים במסגרת תנאי שימוש אלה כתוצאה מ:

(i) הפרת תנאי שימוש אלה;

(ii) כנדרש על פי חוק, סוכנות ממשלתית או רשות מוסמכת אחרת;

(iii) עקב בעיות טכניות או אבטחה בלתי צפויות.

1. להפסיק את הפעולה השוטפת של האפליקציה, או כל חלק מהאפליקציה, לפי הצורך לביצוע תחזוקה שוטפת או לא שגרתית, כדי לתקן כל שגיאה או לבצע כל שינוי אחר באפליקציה, שעשוי לכלול סיום של כל תכונה, פונקציונליות או רכיב של האפליקציה, בכפוף למותר על פי החוקים החלים ובפרט בכפוף לשמירה על התאימות של האפליקציה.
   1. עם סיום ההסכם שלנו איתך במסגרת תנאי שימוש אלה מכל סיבה שהיא:
2. כל הזכויות שניתנו לך במסגרת תנאי שימוש אלה ייפסקו לאלתר;
3. עליך להפסיק לאלתר את כל הפעילויות המורשות על פי תנאי שימוש אלה לרבות ללא הגבלה את השימוש שלך באפליקציה.
   1. כל חלק מתנאי שימוש אלה שנכנס לתוקף בין במפורש ובין במשתמע עם כריתת החוזה, ימשיך לחול על המשתמש גם עם סיום ההסכם במסגרת תנאי שימוש אלה. חלקים אלה כוללים את הסעיפים הבאים:

* סעיף 1 על פרשנות
* סעיף 4 בנושא רישום וסיסמאות
* סעיף 8 בנושא מידע אישי
* סעיף 9.1, 9.4 ו-2.2 בנושא זכויות יוצרים ובעלות
* סעיף 10 על דיוק המידע
* סעיף 12 תפעול האפליקציה וסיום תנאי שימוש אלה
* סעיף 13 בנושא אחריות לאובדן או נזק שנגרם
* סעיף 15 לחוק החל וסמכות בתי המשפט
* סעיף 16 בנושא ההפרדה
* סעיף 17 על אי-ויתור
* סעיף 18 בנושא העברת תנאי שימוש אלה
* סעיף 19 בנושא זכויות צד שלישי
* סעיף 23 לתקשורת אלקטרונית
* סעיף 24 בנושא צור קשר

1. **אחריות לאובדן או נזק שנגרם**
   1. אספקת האפליקציה שלנו כפופה להבטחת תאימות, כלומר היא מתופעלת בהתאם לתנאי שימוש אלה ולכל הוראות רלוונטיות של החוקים החלים, למשך כל תקופת ההסכם.
   2. MSC עושה כל שביכולתה להבטיח שהאפליקציה בטוחה ומאובטחת לשימוש ואינה מכילה וירוסים או רכוש מזיק אחר (לדוגמה, אנו עשויים לשלב תכונות אבטחה באפליקציה); עם זאת, איננו יכולים להבטיח שהיא חסינה מתקלות ו/או בעיות ושלא ייגרם נזק למכשיר שלך או לתוכן דיגיטלי אחר. על כן, עלינו תוטל האחריות כאשר לא נצליח להימנע מניצול מקרי או מכוון, אובדן או הרס כנגד האפליקציה ואתה תסבול מאובדן ו/או נזק למכשיר שלך ו/או לרכוש אחר כתוצאה מהתקנת האפליקציה. עם זאת, לא נישא בכל אחריות, בקשר עם האפליקציה לרבות כל תוכן או שירות בה או בקשר לאבטחת האפליקציה ולשימוש אסור במידע, אם המשתמש לא יישם את המלצותינו להחיל עדכון המוצע לו ללא תשלום או לחילופין לכל נזק שנגרם עקב אי ביצוע נכון או ביצוע חלקי של הוראות ההתקנה או התקנת המערכת המינימלית.
   3. למען הסר ספק, שום דבר בתנאי שימוש אלה לא יגביל או ימנע את אחריותנו עבור:
2. מוות או פציעה אישית כתוצאה מרשלנותנו;
3. הונאה או מצג שווא במרמה;
4. כל אחריות אחרת שלא ניתן לשלול או להגביל על פי החוק החל.
   1. האפליקציה מיועדת לשימוש אישי ופרטי בלבד. במידה ותשתמש באפליקציה לכל מטרה מסחרית, עסקית או למכירה חוזרת, לא תהיה לנו כל אחריות כלפיך לכל אובדן רווח, אובדן עסק, הפרעה עסקית או אובדן הזדמנות עסקית, ובנסיבות כאלה, השימוש שלך באפליקציה יופסק מידית.
   2. נתוני הדיאגנוזה של הרכב הרשום שאנו מספקים כחלק מבדיקת תקינות הרכב מוגבלים למידע ספציפי המתקבל מרחוק מהרכב הרשום. נתוני אבחון כאלה מיועדים לשמש בנוסף (ולא כתחליף ל) ביצוע בדיקות ידניות קבועות של הרכב הרשום שלך. אין להסתמך רק על השימוש באפליקציה ובתכונות בתוך האפליקציה כדי לקבוע את המצב, הבטיחות ו/או הכשירות של הרכב הרשום. MSC לא תישא באחריות לכל תקלות שירות ואנו לא מספקים ערבויות לגבי יכולתה של האפליקציה לספק הודעה על פגמים או תקלות כלשהן ברכב הרשום. המשתמש מסכים כי הוא/היא יהיה האחראי הבלעדי ויבצע בדיקות שוטפות של הרכב הרשום ככל שיידרש ובכל מקרה לפחות בהתאם למדריך למשתמש ולכל החוקים והתקנות החלים.
5. **קישורים לאתרי צד שלישי/שירותי צד שלישי**
   1. האפליקציה עשויה להכיל קישורים לאתר אינטרנט אחד או יותר בבעלות צד שלישי ותוכן דיגיטלי אחר ("**אתרים מקושרים**"). האתרים המקושרים אינם בשליטתה של MSC והיא אינה מפקחת על תוכן האתרים המקושרים. ככל שהאתר מכיל קישורים אלה, אין בכך כדי להעיד על הסכמה ו/או אחריות של החברה לתכנים המופיעים באתרים המקושרים ו/או מהווה ערובה לאמינותם, עדכניותם, תקינותם או חוקיותם ו/או למדיניות הפרטיות ותנאי השימוש הננקטים על-ידי בעליהם. MSC אינה אחראית לכל תוצאה אשר תיגרם כתוצאה מהשימוש באתרים המקושרים ו/או מהסתמכות עליהם וממליצה לקרוא בעיון את תנאי השימוש ומדיניות הפרטיות של אתרים אלו, ככל שקיימים, ו/או לפנות לבעלי האתרים המקושרים בכל מקרה של טענה או בקשה בעניין.
   2. השימוש שלך באפליקציה ובתוכן עשוי להיות כרוך בשימוש או רכישה של תוכנה, חומרה, מידע ו/או חומרים אחרים שאינם קניינן של MSCולא פותחו על ידה (ביחד, "**חומרי צד שלישי**"). חומרי צד שלישי עשויים להיות כפופים לתנאים והגבלות נוספים מבעלי הרישיונות או הספקים שלהם. כאשר אתה משתמש בחומרים אלו, אתה נותן את הסכמתך גם לתוכנם של האתרים האחרים ומבין שאין MSC יכולת ו/או אפשרות לבחון את תוכנם של אתרים אחרים ו/או את המידע המופיע בהם. כל שימוש שתעשה במידע אשר מצוי באתרים אחרים ו/או נובע ו/או הופק מהאתרים האחרים יעשה על אחריותך בלבד ללא כל אפשרות להעלות טענה בעניין כנגד MSC. המשתמש (ולא MSC) יהיה האחראי הבלעדי להשגת כל הזכויות והרישיונות הנדרשים לשימוש בכל חומרי צד שלישי.
6. **סמכות שיפוט וברירת דין**
   1. על תנאי שימוש אלה חלים חוקי אנגליה וויילס ומפורשים בהתאם. עם זאת, אם מקום מגוריו הקבוע של המשתמש הוא במדינה אחרת באירופה, באיחוד האירופי או ב-EEA, חוקי הגנת הצרכן הלאומיים המחייבים של מדינה כזו אינם מושפעים מכך וממשיכים לחול. לפיכך, סמכות השיפוט בכל הקשור ו/או הנובע מתנאי שימוש אלה תהא נתונה לבית המשפט המוסמך באנגליה, או בית משפט אחר כנגזרת ממקום מגוריו של המשתמש.
   2. כאשר אנו נדרשים ליישב מחלוקת משפטית על פי החוקים החלים במדינת המשתמש (שממנה הוא מתחבר לאפליקציה), אנו מוכנים להשתתף בהליך של גישור. אותם גופי גישור איתם אנו מתקשרים יופיעו בנספח 2 להלן. בנוסף, עבור תושבי האיחוד האירופי או ה-EEA, שימו לב שניתן להגיש בקשה ליישוב סכסוכים באופן מקוון לפלטפורמת יישוב סכסוכים מקוונת של הנציבות האירופית וזמינה כאן: <http://ec.europa.eu/consumers/odr> .
7. **ביטול הוראות**

אם תנאי מתנאי השימוש באפליקציה זו ימצא כלא תקף או לא אכיף, אזי אותו תנאי ייאכף עד להיקף המותר על פי הדין, ואין בכך כדי לפגוע בתוקפם ובאכיפתם של יתר תנאי השימוש באפליקציה זו.

1. **אי -ויתור**

כל שיהוי, ויתור, ארכה, איחור או הימנעות מצדנו למימוש זכויותינו, לא יהוו תקדים, לא יחשבו לוויתור ו/או הסכמה מצדנו ואנו שומרים לעצמנו את הזכות להיות מסוגלים לאכוף זאת במועד מאוחר יותר.

1. **העברת תנאי שימוש** 
   1. אנו עשויים להעביר את הזכויות והחובות שלנו על פי תנאי שימוש אלה לארגון/ישות אחרים. אנו נודיע לך מראש במידה והעברה תתרחש (כולל ללא הגבלה באמצעות פוסט באפליקציה). אם אינך מסכים להעברה זו, תוכל לסיים את המנוי שלך לאפליקציה ולתנאי שימוש אלה בכל עת על ידי מתן הודעה מצדך כמתואר בסעיף ‎5.1.
   2. אין את/ה רשאי/ת להסב כל זכות ו/או חובה שקמה לך כלפינו בקשר לשימוש באפליקציה, למעט במקרים של תביעה כספית שיש לך נגדנו ו/או במקרי תביעות אחרות, אם האינטרס הלגיטימי שללך בהעברה גובר על אינטרס בר הגנה שלנו בהחרגה זו.
2. **זכויות צד שלישי**
   1. רק המשתמש או MSCבלבד, רשאים לאכוף כל אחד מתנאי השימוש הללו.
3. **תיקון/שינוי בשירותים המוצעים**

אנו שומרים לעצמנו את הזכות לבצע תיקונים ושינויים בשירותים שלנו או לבטל חלק ממתן השירותים בכל עת ללא הודעה מוקדמת, בכפוף למותר על פי החוקים החלים ובפרט בכפוף לשמירה על התאימות של האפליקציה. הינך נושא באחריות לבדוק עדכונים מאז ביקורך האחרון באפליקציה.

1. **כללי**
   1. התרופות הניתנות במסגרת תנאי שימוש אלה הינן מצטברות ואינן מוגבלות לסעדים הקבועים בחוק.
   2. המסמך המשחזר תנאי שימוש אלו נשמר כתמונה בתנאי אבטחה הנחשבים אמינים, עם זאת הינך רשאי לבצע בכל עת גיבוי אלקטרוני או להנפיקו כתדפיס נייר כראיה להסכם זה.
2. **הודעה והסרה**
   1. אם אתה סבור שתוכן כלשהו מהווה לשון הרע, מגונה, מפר זכויות קניין רוחני או בלתי חוקי בדרך אחרת, אתה רשאי לספק הודעה על כך למפיץ/לסוכנויות של סוזוקי במדינה המתאימה לך ("**נוהל ההודעה**").
   2. בעת מסירת הודעה כזו, אנא ספק מידע רב ככל האפשר לרבות זיהוי כל זכויות שלטענתך הופרו, זיהוי החומר הפוגע באפליקציה כדי שנוכל לאתר אותו, זיהוי הסיבות שבגללן אתה סבור שהחומר הינו פוגעני והשאר את פרטי הקשר שלך.
   3. אנו נגיב בהקדם האפשרי ועשויים להסיר או להשבית את הגישה לתוכן הנ"ל בעקבות נוהל ההודעה.
3. **תקשורת אלקטרונית**
   1. אתה מסכים ש-MSC עשויה לאפשר לך התקשרות עמה, באמצעות האפליקציה ו/או תנאי השימוש הללו באופן אלקטרוני, באמצעות שיחות טלפון, באמצעות הודעת SMS או הודעות טקסט, דואר אלקטרוני, על ידי פרסום בתוך האפליקציה, או בדרך אחרת בכתב. עשויים לחול עליך תעריפים סטנדרטיים עבור תקשורת לנייד, הודעות או נתונים. אתה מסכים שכל ההסכמים, ההודעות, הגילויים והתקשורת האחרת שאנו מספקים לך באופן אלקטרוני עומדים בכל דרישה משפטית וכי תקשורת כזו תהיה בכתב, במידה המרבית המותרת על פי חוק. אתה מסכים שנוכל לשלוח אליך הודעות במטרה לייעץ לך לגבי שינויים או תוספות לאפליקציה או למטרות אחרות שנראה לנכון וכפי שמותר על פי חוק. כל תקשורת אלקטרונית תיחשב כתקשורת שנמסרה ונתקבלה אצלך תוך 24 שעות מרגע שנשלחה מטעמנו לידיעתך. אנו עשויים להניח שקיבלת הודעות שנשלחו אליך בדואר 3 ימי עסקים לאחר שליחתן.
4. **יצירת קשר**
   1. בכל עניין, שאלה ו/או בקשה ביחס לתנאי שימוש אלה, אנא פנו אל צור קשר עם מפיץ/סוכנויות סוזוקי במדינתך, במייל: <https://www.globalsuzuki.com/globallinks>.
   2. תנאי שימוש אלה עודכנו לאחרונה ב-01/03/2024

**נספח 1**

סעיפים (א) - (ה) בטבלה שלהלן מוצגים פרטים אודות עדכוני התוכנה של הרכב שלך:

1. מטרת העדכונים;
2. כל שינוי שיושם על ידי העדכונים על פונקציות הרכב;
3. הזמן הצפוי להשלמת ביצוע העדכונים;
4. כל פונקציונליות רכב אשר עשויה שלא להיות זמינה במהלך ביצוע העדכונים; ו
5. כל הוראות שעשויות לסייע למשתמש ברכב לבצע בבטחה את העדכונים.

|  |  |
| --- | --- |
| **א** | (i) כדי להתחיל את השימוש שלך באפליקציה  (ii) להפסיק או להשעות את השימוש שלך באפליקציה  (iii) כדי לאסוף את פרטי הרכב שלך  (iv) כדי לעדכן את ההגדרות של המכשירים המשולבים של הרכב שלך כפי שמצוין בנקודות (i) ~ (iii) לעיל לאחר החלפת מכשיר(ים) כאמור בחנות שירות |
| **ב** | (כל תת-סעיף של נקודות (i) ~ (iv) בסעיף (א) לעיל מתאים לנקודה של אותו מספר בסעיף זה (ב).)  (i) אפשר את פונקציות הקישוריות של המכשירים המשולבים ברכב שלך  (ii) השבת את פונקציות הקישוריות של המכשירים המשולבים של הרכב שלך  (iii) עדכן את ההגדרות לאיסוף מידע על הרכב של המכשירים המשולבים של הרכב שלך  (iv) כפי שצוין בסעיף (א) לעיל |
| **ג** | הזמן הנדרש להורדה ועדכון התוכנה תלוי בקבלה, בקיבולת הרשת ובסטטוס המכשירים המשולבים. לפיכך, הזמן הנדרש לביצוע העדכונים עשוי להשתנות בין מספר דקות למספר שעות. |
| **ד** | אתה יכול להשתמש בפונקציות הרכב האחרות של המכשירים המותקנים ברכב בבטחה במהלך ביצוע העדכונים. |
| **ה** | כפי שצוין בסעיף (ד) לעיל |

**נספח 2**

הרפובליקה הצ'כית

רשות פיקוח הסחר הצ'כית, בכתובת Štěpánská 567/15, 120 00 Prague 2, www.coi.cz.

אסטוניה

הוועדה לסכסוכי צרכנים באסטוניה

דואר אלקטרוני: avaldus@komisjon.ee

כתובת: Endla 10A, 10122 Tallinn

כתובת האתר: <https://ttja.ee/en/consumer-disputes-committee>

פינלנד

מועצת סכסוכי צרכנים בפינלנד

Hämeentie 3

ת.ד. תיבה 306

00531 הלסינקי

טל. +358 29 566 5200

ליטא

הרשות הממלכתית להגנת זכויות הצרכן (SCRPA)

וילניאוס ג. 25, 01402 וילנה, הרפובליקה של ליטא

כתובת האתר: www.vvtat.lt.

לוקסמבורג

Service National du Médiateur de la commation

כתובת: Ancien Hôtel de la Monnaie, 6 rue du Palais de Justice, L-1841 Luxembourg.

טלפון: +352 46 13 11

פקס: + 352 46 36 03

דואר אלקטרוני: info@mediateurconsommation.lu

שבדיה

"Allmänna Reklamationsnämnden" או "ARN". ראה אתר: <https://www.arn.se> /.